Miroslav Filipović
<s>Miroslav Filipović (Jajce, 5. jun 1915 — Zagreb, 1946) je bio franjevac, ustaša, jedno vreme komandant logora Jasenovac i logora Stara Gradiška.</s><s>Odgovoran je za brojne zločine nad Srbima, zbog čega je prozvan „fra Sotona“, a posle rata osuđen na smrtnu kaznu vešanjem.</s>

<s>U vreme njegovog komandovanja od samo četiri meseca u Jasenovcu pobijeno je 20.000–30.000 zatočenika.</s><s>Kao ekstremni hrvatski nacionalista i fašista, Miroslav Filipović-Majstorović (kako je bio poznat) je kombinovao svoju religiju sa ekstremnom političkom ideologijom.</s>

<s>Biografija 
Rođeno ime mu je Miroslav Filipović.</s><s>Od oca Antuna i majke Marice (rođene Radulović).</s><s>Franjevačku gimnaziju je završio u Visokom.</s><s>U franjevački novicijat je stupio juna 1932. godine u Livnu, kada je uzeo religijsko ime fra Tomislav, pod kojim je bio poznat sve do 1942. godine.</s><s>Posle završenog novicijata, položio je prve zevete 30. juna 1933, završio gimnaziju i upisao filozofiju i teologiju u Sarajevu.</s><s>Za sveštenika je priređen u septembru 1939. godine.</s><s>Poslednju godinu studija 1939/40 proveo je u Kraljevoj Sutjesci.</s><s>Sredinom 1940. godine postao je kapelan samostana u Petrićevcu (kod Banje Luke).</s><s>Tada se povezao sa Viktorom Gutićem i pristupio ustaškom pokretu.</s><s>Prijavio se da postane samozvani vojni kapelan za ustaše, koje je u to vreme kontrolisao NDH.</s><s>Zbog neposlušnosti, samovolje i veze sa ustašama, u januaru 1942, napisan mu je premeštajni dekret kada postavljen je za kapelana u Rama-Šćit regionu (severna Hercegovina).</s><s>Ipak, on se vratio u Petrićevac i umesto odlaska u Ramu.</s>

<s>Miroslav Filipović je kasnije prešao u Drugu brigadu Poglavnikovog tjelesnog zdruga (ustaška vojna formacija) u Banjoj Luci.</s>

<s>Na čelu ustaške grupe, 7. februara 1942. u selu Rakovica učestvovao je u ubistvu krampovima 52 radnika Srbina, a zatim u selu Drakulić zajedno sa bratsvom samostana Petrićevac je pobio oko 1.500 Srba.</s><s>U selu je preživela samo jedna žena, Lenka, sa svoje petoro dece, te još jedno dete, čije su roditelje ubili.</s><s>Lenka je kasnije poludela.</s><s>Srbe su lovili i ubijali po okolnim zaseocima.</s><s>Ukupno je tog dana ubijeno oko 2.300 Srba.</s><s>Vrhunac divljaštva je bio pokolj šezdesetoro dece, koje su zatekli u školi.</s><s>Fra Filipović je odvojio katoličku i muslimansku decu, a srpskoj deci su sekli glave.</s><s>Učiteljica, koja je sve to morala da gleda, poludela je.</s>

<s>Osim fra Filipovića–Majstorovića, u zverstvima i klanjima posebno su se isticala još tri fratra: Brekalo, Matković i Brkljanić.</s><s>Ovi događaju su detaljno opisani u knjizi hrvatskog istoričara Viktora Novaka „Magnum Crimen".</s>

<s>Krajem februrara 1942, otišao je u Zagreb.</s><s>Tamo je zbog počinjenih zločina završio u istražnom zatvoru.</s><s>U junu iste godine postavljen je za zapovednika logora u Jasenovcu.</s><s>U međuvremenu je najpre suspendovan u franjevačkom redu, a zatim, odlukom uprave reda pri Svetoj stolici, a 10. jula 1942. godine je potpuno isključen.</s><s>Tada je izgubio i pravo na ime fra Tomislav.</s><s>Krajem oktobra 1942, iz Jasenovca je u prebačen za nadzornika logora Stara Gradiška.</s>

<s>U martu 1943. godine je prešao u Mostar u činu satnika, pod prezimenom Karlović kao operativni bočnik pukovnika Franje Šimića.</s><s>A već u decembru se ponovo stavlja na službu Ustaškog zapovedništva u Zagrebu.</s><s>U aprilu 1944. je dobio čin ustaškog bojnika i prebačen je Liku, a zatim je u septembru 1944. postao zapovednik Kozarskog područja, gde je ostao sve do početka 1945, posle čega je zadužen za vođenje izveštajne službe u istočnoj Bosni.</s>

<s>Delovi izveštaja zemaljske komisije Hrvatske 
Ovaj franjevac je u jesen 1942. zamenio mantiju uniformom i pod imenom Miroslava Majstorovića postao zapovednik logora Jasenovac.</s><s>O njemu svedoče neki preživeli logoraši, a njegove izjave, kao i izjave nekih drugih ustaških „časnika“ jednostavno se ne mogu shvatiti.</s>

<s>Logoraš Zvonko Tkalec je izjavio: „Pred katolički Božić 1942. radi bekstva četiri logoraša iz Jasenovca, lično je ustrelio dva, a zatim još pedeset šest Jevreja (Židova) na radu u selu Bistrici.</s><s>Sutradan je ubio još devetoro.</s><s>Na samo Badnje veče sa svojim ustašama pobio je oko šesto srpskih žena i dece zatvorenih u Kuli, a dovedenih negde sa Kozare."</s>

<s>Svjedok Krkač Tomo opisuje Majstorovića u svom iskazu, pa kaže: „Gledao sam vrlo često za vrijeme svoga boravka u Jasenovcu, kako je Majstorović vlastoručno strijeljao zatočenike u tzv. javnim nastupima.</s><s>Taj je Majstorović imao neku kratku gumenu cijev, koju je znao katkada staviti na ranu, odakle je žrtvi tekla krv i onda je tu krv sisao govoreći: hoću da se napijem komunističke (ili židovske) krvi.</s><s>Vidio sam kako su si Majstorović i Stojčić priuštili zabavu, da trojicu Cigana pobiju na taj način, što su naredili prvom Ciganinu, da maljem ubije drugog Ciganina, treći da ubije prvoga, a oni su zatim likvidirali posljednjega."</s>

<s>I mnogi su drugi svjedoci iskazali, da su vidjeli, kako je Filipović vlastoručno ubijao zatočenike.</s>

<s>Presuda 
Početkom maja 1945. godine pobegao je u Austriju, i predao Britanciima, koji su ga odmah izručili jugoslovenskim vlastima.</s><s>Posle je izveden pred vojni sud.</s><s>Zato što je kao jedan od vodećih komandanata ustaške terorističke vojske sudjelovao u Bosni, u okolini Banje Luke, posebno sela Drakulići, te Hercegovini u tzv. čišćenjima, u kojima je masovno ubijao nevino stanovništvo, palio njihovu imovinu, mučio, pljačkao, odvodio u logore, te kao komandant ustaškog logora u Jasenovcu u periodu od 10. juna 1942. do 27. oktobra 1942. i logora u Staroj Gradiški u periodu od 27. oktobra 1942 do 27. marta 1943. izvršio masovne zločine, lično ili kao naredbodavac, Vojni sud Komande grada Zagreba ga je 29. juna 1945. godine proglasio krivim i osudio na smrtnu kaznu vješanjem, trajan gubitak građanske časti i konfiskaciju imovine.</s>

<s>Reference</s>

<s>Literatura</s>

<s>Spoljašnje veze 
 www.pavelicpapers.com - dokumenti o fra Majstoroviću 
 Izvorni izveštaj zamaljske komisije Hrvatske (1946) 
 Odbor za Jasenovac SPC 
 Enciklopedija holokausta: Jasenovac, (hosted at USHMM)
 Muzej holokausta u Vašingtonu: Jasenovac  
 Jasenovac  u Centru Simona Vizentala
 Dokumenta pavelicpapers.com o Jasenovcu  uključujući citate ("Encyclopedia of the Holocaust")
 Institut za proučavanje Jasenovca</s>

<s>Rođeni 1915.</s><s>Umrli 1946.</s><s>Franjevci
Ustaše
Osuđeni za ratne zločine
Osuđeni na smrt
Hrvatski katolički svećenici
Biografije, Jajce
Upravnici Koncentracijskog logora Jasenovac</s>

